**Relevans i fag – plakater til bruk i skoler - matematikk og realfag**

**Relevans i undervisning**

Relevans er et mål i alle fag. Skolen skal legge til rette for at elevene tilegner seg solid faglig kunnskap og forståelse, og at de kan anvende det de lærer i ulike sammenhenger.

**Relevans i karriereveiledning**

I karriereveiledning er det aktuelt å vise hvilken relevans ulike fag og kompetanser har for elevers framtidige utdanning og arbeid.

En enkel måte å knytte fag til karriereveiledning er å bruke plakater med eksempler på hvordan fag gir kompetanse som det er behov for i forskjellige yrker. Til nå er det laget en plakat til geografifaget, en plakat til norskfaget. Nå er det laget nye plaketer, èn for matematikk, og èn for realfag, begge er designet av elever ved Krikeparken vgs.

Plakatene kan henges opp i klasserom og i fellesareal.

**Om bruken av plakatene**

* Plakatene i seg selv kan gi informasjon som stimulerer til interesse for fags nytte i arbeidslivet
* Lærere og/ eller karrereveiledere kan bruke plakatene aktivt ved å omtale innholdet, og kan involvere elevene ved å spørre om de kjennner til flere yrker hvor fagene er relevante
* Elevene kan gis oppgaver som; finn veien fram mot et eller flere av yrkene som er nevnt på plakatene. Finn flere andre relevant yrker, for eksempel ved å benytte utdanning.no og andre digitale kilder
* Elevene kan få i oppgave å lage egne plakater

**Andre eksempler på hvordan vise relavans i fag**

Rollemodeller/ tidligere elever kan inviteres til å fortelle om hvordan de gjør nytte av det de har lært i fag på skolen i sitt arbeid i dag

Bedriftsbesøk hvor noen på bedriften forteller om på hvilken måte de har bruk for fag/ kompetanser som elevene lærer på skolen

*Sende gjerne synspunkter, tilbakemeldinger, tips til denne e-postadressen:* geirsy@ofk.no

****

 21.03.2025